جە شارو هەڵەبجەی، بە سەرپەرشتی دېۋاخانو کلتوری ڕێکوزیاو ”یانەو سیاۋچەمانەی“ و بەهامکاری ”ئەرەمەرزیاو کەریمو عەلەکەی“، ڕاوڕەسمو شەۋەو چلێ کە بە (یەڵدا)چ نامێش بەرکەردێنە، لواڕاوە.
بە جۆرە کە یانەو سیاۋچەمانەی وەڵاوکەردەنەوە، جە ڕاوڕەسمەکەنە کۊمەڵېۋ کەسایەتېێ هەڵەبجەی، شارەزوری و هۆرامانی ئامادێش بیێنێ و چەنڎین چالاکیێ فۆلکلۆریێ، فەرهەنگیێ و هونەریێ ئەنجامێ دریێنێ. هاوەخت چاشتی و واردەمەنیێ، شیرینێ و میوە نەریتیەکێ ئامادەگیشان بییەن و بەشداربیەکێ تا درێروەخت پێوەرە شاڎ نیشتێنێ و کات و ساتی وەششان سەربەردەن.
